определяне на маржа на вредата за целия внос, при който да се вземат предвид действителните пазарни условия. Изтъкна се, че е бил необходим диференциран подход при разглеждане на продажбите на продуктите на производителите от Съюза за определяне на маржа на вредата предвид на различните канали за разпространение, които имат производителите от Съюза.
 (76)
 Страните приканиха Комисията да представи подробно описание и анализ на доказателствата, проверени във връзка с търговските потоци и свързаните обеми, за да подкрепи констатациите си и за да оповести релевантната информация, която не е поверителна.
 (77)
 Също така група вносители оспори „стандартното позоваване“ на поверителността на данните, в резултат на което производителите износители и вносителите от Съюза не са имали достъп до съответните необходими източници, за да определят дали предвид на структурата на пазара оспорваната корекция е била подходяща, за да позволи сравнението на експортната цена и цената на промишлеността на Съюза на едно и също ниво на търговия. Засегнатите вносители изтъкнаха, че това твърдение е подкрепено от Общия съд в параграф 86 от решението във връзка с Xinshiji.
 6.1.4. Транспортни разходи
 (78)
 Засегнатите износители не бяха съгласни увеличението на продажната цена на базата на цената франко завода на промишлеността на Съюза да включва разходите по доставка до склада на вносителите, тъй като това е в противовес на концепцията за вътрешния пазар и мерките за търговска защита не са предназначени за компенсиране на разходите на промишлеността на Съюза поради разположението на производствените ѝ обекти.
 (79)
 Засегнатите износители и група вносители изтъкнаха, че Комисията е трябвало да вземе предвид факта, че вносителите са имали по-високи разходи по прехвърляне, тъй като китайските продукти са били доставяни в контейнери, докато продуктите, произвеждани от производителите от Съюза, са били в палети за превоза с камиони и поради това са могли непосредствено да бъдат експедирани към клиентите без никаква допълнителна обработка, което е намалило разходите по обработка с 50 %, или със 7 EUR/тон.
 (80)
 Група вносители изтъкна, че за известен процент от продуктите на промишлеността на Съюза, които фактически са дистрибутирани чрез вносители, Комисията не е взела предвид, че са били извършвани транспортни разходи за стоките на промишлеността на Съюза до склада на вносителите само ако консервираните мандарини „физически“ са били налични в склада на съответния вносител. В действителност по-голямата част от продуктите, продавани от производителите на Съюза чрез вносители, са били доставяни директно от производители от Съюза на клиентите на вносителите. Изтъкна се, че това е осигурило значително предимство по отношение на разходите за производителите от Съюза спрямо вносните продукти и ако е било взето предвид, е щял да се получи по-малък марж на вредата, отколкото установения на базата на метода за изчисление на Комисията.
 (81)
 Сдружението на вносителите и някои вносители възразиха срещу стойността (90 EUR), която е използвана за база за изчислението на транспортните разходи. Страните изтъкнаха, че избраните транспортни разходи са твърде високи, тъй като вероятно са се отнасяли за превоза с камиони. Според информацията на страните обаче по-голямата част от стоките е била превозвана с плавателни съдове, което е много по-евтин начин за транспорт.
 (82)
 Страните